शिवगंज| शहर के होली चौक बाजार में नगर सेठ अजीतसिंह लोढ़ा ने मंत्रोच्चारण के बीच होलिका दहन की रस्म पुरी की। इससे पूर्व होली स्थल पर पंडित रमेश कुमार ने पूजा-अर्चना की। होली के दहन कार्यक्रम में कई पुरुष, महिलाएं व बच्चे उपस्थित थे। होलीे जलने के बाद विभिन्न समाजों के नागरिकों ने बच्चों को गाजों बाजों के साथ होली स्थल पर लेकर पहुंचे और होली स्थल पर उन्हें फेरे लगवा कर परम्परा का निर्वाह किया। होलिका दहन कार्यक्रम में पूर्व विधायक संयम लोढ़ा, पुलिस निरीक्षक बुद्धाराम विश्नोई, पालिका प्रतिपक्ष नेता अब्बास अली, पार्षद अल्पेश माली, कांग्रेस नगर अध्यक्ष वजींगराम घांची, पूर्व पार्षद राजेंद्र सोलंकी, पुरुषोत्तम मिन्हास, रणछोड़ सैन, राजकुमार चित्तारा, खीमचंद टेलर समेत कई नागरिक उपस्थित थे। इसके अलावा शहर के कलापुरा में नारायणसिंह राणावत, शीतला माता चौक में पूर्व पार्षद जैसाराम माली व आखरिया चौक में गणपतसिंह के आतिथ्य में होली का दहन किया गया। शहर के गोकुलवाड़ी में गेर नृत्य का आयोजन किया गया। खेजडिय़ा में गेर नृत्य कार्यक्रम हुआ। कानपुरा में शुक्रवार को ढूंढ़ोत्सव मनाया गया,जिसमें युवाओं की टोलियों ने घर-घर पहुंचकर नन्हें बच्चों के ढूंढ की रस्म पुरी की।
शिवगंज. होली चौक बाजार में मंत्रोच्चारण के बीच होलिका दहन की रस्म पुरी की।
होली के दूसरे दिन खेली सूखी होली
नया सानवाड़ा. कस्बे में होली पर्व को लेकर ग्रामीणों में उत्साह का माहौल रहा। शुभ मुहूर्त में होलिका दहन किया गया। अगले दिन अल सुबह इस वर्ष जन्मे बच्चों को ढूंढने की रस्म अदा की गई। दोपहर को होलिका दहन स्थल पर नवजात व दूल्हे ने फेरे लिए। शनिवार को गुलाल डाल कर सूखी होली खेली। वीरवाड़ा, विरोली, कोटड़ा, तेलपुर, डिंगार, राजपुरा, बालदा, जूना सानवाड़ा गांव में पर्व उत्साह के साथ मनाया।